Ökuferðin : Frá Reykjavík er ekið upp Mosfellsdal . Rétt áður en komið er að Gljúfrasteini er beygt til hægri inn Helgadal . Ekið er eftir þeim afleggjara um 700 metra og hefst þar gangan ( sjá kort í myndasafninu að neðan ) . Gangan : Gengið er yfir móa og upp vinstra megin við grýttan hól . Þá er gengið upp lítið klettabelti og minnkar brattinn fljótlega eftir það . Nú er haldið beint af augum eftir aflíðandi ásum þar til komið er á vestari tindinn er nefnist Flatafell ( 436 m ) . Til að fara á hæstu hæð fjallsins er haldið áfram ( tæpa 2 km vegalengd ) í sömu átt á Stórhól sem er í 482 m hæð . Heildargöngutími : Ganga á Flatafell tekur um 2 tíma ( upp og niður aftur ) en ef gengið er á Stórhól má búast við um 3ja klst. göngu .